
Előterjesztés

Fácánkert Község Önkormányzata Képviselő-testületének

2012. szeptember 13. napján tartandó ülésére
               8.  napirendi pont

Tárgy: Víziközmű társuláshoz történő csatlakozás
Előterjesztő és előadó: Orbán Zsolt polgármester
Tisztelt Képviselő-testület!

A képviselő-testület legutóbbi ülésén rövid tájékoztató hangzott el arról, hogy a vízi közmű törvény végrehajtásának érdekében megalakult az Első Magyar Önkormányzati Víziközmű és Közszolgáltatási Társulás. 
Az Országgyűlés 2011. december 30-án fogadta el a víziközmű-szolgáltatásról szóló 2011. évi CCIX. törvényt. A törvény rendelkezései szerint 2013. május 31-ét követően olyan többségi önkormányzati vagy állami tulajdonban lévő gazdasági társaságok vehetnek részt a vízszolgáltatásban, amelyek legalább 50.000 felhasználói egyenértékkel, 2016. december 31.-ét követően pedig legalább 150.000 felhasználói egyenértékkel rendelkeznek. A felhasználói egyenérték a víz és szennyvízbekötés együttes számát jelöli.

A jelenleg vízszolgáltatást végző gazdasági társaságunk ezeknek a feltételeknek nem felel meg, így biztosan nem lesz jogosult arra, hogy 2013. május 31-ét követően víz- és szennyvíz szolgáltatást teljesítsen. 
Fentiekre tekintettel az Első Magyar Önkormányzati Víziközmű és Közszolgáltatási Társulás ajánlatát javaslom a képviselő-testületnek elfogadásra. A társulás 2011. december 2-án alakult meg, és 2011. december 15-én létrehozta a kizárólagos tulajdonát képező Egyesült Regionális Víziközmű és Közszolgáltató Zártkörűen Működő Részvénytársaságot.

A társulásnak jelenleg 19 alapító és 33 csatlakozó, összesen 52 tagja van, 140.958 lakos vízszolgáltatását fogja biztosítani. A Víziközmű Zrt. jelenleg 170.000 felhasználói egyenértékkel rendelkezik, és a törvényben írt működtetési feltételeknek megfelel.

A törvény rendelkezéseit figyelembe véve lehetőség van arra, hogy jelenlegi gazdasági társaságunk a jövőben önálló üzemegységként működjön a részvénytársaságon belül, és megtarthassa jelenlegi munkavállalóit. 
Kérem a tisztelt képviselő-testületet, hogy vizsgálja meg az előterjesztés mellékletét képező egységes szerkezetbe foglalt társulási megállapodásban, valamint a szindikátusi megállapodásban részletezett feltételek alapján Sióagárd Község Önkormányzatának a társulásba való belépésének és a Víziközmű Zrt.-n keresztül a vízszolgáltatás jövőbeni megoldásának lehetőségét. 
A társuláshoz való csatlakozás, mint lehetséges és jó választás merül fel, azzal hogy a lehető legnagyobb mértékben őrizze meg az önállóságát a jelenlegi szolgáltató cégünk, illetve önkormányzatunk, a munkaerő megtartása, a képződött nyereség felhasználása és a fejlesztési célok meghatározása, a vagyon megtartása tekintetében.

A kérdés további szabályozása várható, a részletes szabályozást tartalmazó végrehajtási jogszabályok megjelenése tovább árnyalja majd a jogszabályi környezetet, mely alapján az is felmerülhet, hogy a társulási megállapodás további módosítására lesz szükség. 
Fentiekre tekintettel kérem, szíveskedjenek az előterjesztést támogatni!  

Határozati javaslat

csatlakozás az Első Magyar Önkormányzati Víziközmű és közszolgáltatási Társuláshoz

1.) Fácánkert Község Önkormányzatának Képviselő-testülete úgy határoz, hogy tagként csatlakozik az Első Magyar Önkormányzati Víziközmű és Közszolgáltatási Társuláshoz.
2.) A Képviselő-testület az előterjesztés mellékleteként csatolt társulási megállapodást elfogadja, és felhatalmazza a polgármestert annak aláírására. 
3.) A képviselő-testület Sióagárd Község Önkormányzatának képviseletében Orbán Zsolt polgármestert delegálja a társulásba.
Fácánkert, 2012. szeptember 7.
Orbán Zsolt 
polgármester 

